ওয়েব ডেস্ক: দু সপ্তাহ পর অবশেষে রানাঘাটকাণ্ডে গ্রেফতার এক সন্দেহভাজন। মুম্বই থেকে মহম্মদ সেলিম শেখ নামে ওই সন্দেহভাজনকে গ্রেফতার করল সিআইডি। ধৃতের সঙ্গে স্কেচের মিল পাওয়া গিয়েছে। মোবাইল ফোনের সূত্র ধরে সেলিমের নাগাল পান গোয়েন্দারা। সেলিম শেখ ভারতীয় নাগরিক। বাংলাদেশের একটি দল ঘটনার সঙ্গে যুক্ত। ওই দুষ্কৃতী দলের মূল পাণ্ডার নাম মিলন বলে জানা গিয়েছে। গোটা দলটি বাংলাদেশে পালিয়ে গেছে বলে জেরায় দাবি ধৃতের। দুষ্কৃতী দলটিকে হাবড়ায় আশ্রয় দিয়েছিলেন এক ব্যক্তি। তাঁকেও গ্রেফতার করেছে সিআইডি। ভবানী ভবনে নিয়ে আসা হয়েছে ধৃত মহম্মদ সেলিম শেখকে।